JayJayThrowThrow/commonwealth-wiki-mix huggingface dataset:
سپانٹک

سپانٹک (Spantik) شمالی پاکستان میں نگر کے علاقے میں 7027 میٹر / 23053 فٹ بلند ایک خوبصورت چوٹی ہے۔ اسے گولڈن پیک اور سنہری چوٹی بھی کہتے ہیں۔ سورج کی شعاعیں جب اس پہ پڑتیں ہیں تو اس کا رنگ سنہرا نظر آتا ہے۔ ہنزہ سے یہ ایک خنجر کی طرح اوپر کو اٹھی نظر آتی ہے۔
رسائی

سپانٹک یا گولڈن پیک نگر کے دشوار گزار علاقے میں ہے۔ اسلام آباد سے ہوائی جہاز کے ذریعے گلگت اور وہاں سے نگر جایا جا سکتا ہے یا پھر پیرودھائی راولپنڈی سے ناٹکو کی بس میں گلگت جائیں اور وہاں سے نگر جانے والی ویگن میں نگر کی آخری آبادی ہوپر تک جائیں۔ ہوپر سے آگے گلیشروں کے اوپر سے جانا پڑتا ہے۔ راستے میں چرواہوں یا سلاجیت نکالنے والوں کے چند گھر ملیں گے۔ کرسٹل بہت زیادہ ہونے کی وجہ سے زمین دھوپ پڑنے پر چمکتی نظر آتی ہے۔ بے شمار رنگوں کے پتھر ملیں گے اور جنگلی گلاب کی قد آدم سے بھی بڑی ہزاروں جھاڑیاں راستے میں ہوں گی اور ہر جھاڑی پر سینکڑوں گلاب کھلے ہوں گے۔ جہاں چرواہے بھی نہیں ہوتے وہاں کوئی یاک فیملی گھاس چرتی نظر آئے گی۔ اچھی صحت، سامان اور گائیڈ کے بغیر اس خوبصورت بلا سپانٹک کے پاس نہیں جانا چاہیے۔ زیادہ تر غیر ملکی آتے ہیں۔
Images


file:Spantik Süd-West-Grat.JPG

حوالہ جات

زمرہ:پاکستان کے پہاڑ
زمرہ:سات ہزاری پہاڑ
زمرہ:قراقرم
زمرہ:گلگت-بلتستان کے پہاڑ
زمرہ:قراقرم کے سات ہزاری پہاڑ
زمرہ:ویکی ڈیٹا سے مختلف مختصر وضاحت
ڈنگہ

ڈنگہ پاکستان کے صوبہ پنجاب کا شہر ہے۔ ڈنگہ صوبہ پنجاب کے مغربی ضلع گجرات میں واقع ہے۔میجر ملک محمد اکرم اعوان شہید نشانِ حیدر ڈنگہ میں پیدا ہوئے اور گورنمنٹ اسلامیہ ہائی اسکول ڈنگہ سے میٹرک تک تعلیم حاصل کی اب اسکول ھذا کی اسی بلڈنگ کو میجر اکرم شہید نشان حیدر بلاک کا نام دے دیا گیا ہے میجر جنرل افتخار جنجوعہ"ہیرو رن آف کچھ " کی پیدائش کا اعزاز بھی سرزمین ڈنگہ کو ہی حاصل ہے -
معروف تاریخ دان کالم نگار ڈاکٹر صفدر محمود بھی سرزمین ڈنگہ کا ہی اثاثہ ہیں
ڈنگہ شہر مییٹھی سونف ،کانڈی تیسی، سان وٹی کی وجہ سے مشہور ہے۔
تاريخ

اس شہر کی ابتدائی تاریخ کے بارے میں روائیت ہے کہ یہ شہر سیکھوں کی مملکت میں سولویں صدی کو وجود میں آیا۔ 1947 میں سکھوں ہندؤوں اور مسلمانوں کے الگ ہونے سے پہلے یہاں سب اکھٹے رہتے تھے۔
ڈنگہ شہر ایک امیر عورت کی ملکیت میں تھا جو ایک ڈینگ ذات سے تعلق رکھتی تھی جو گجر ذات سے ہیں، اسی وجہ سے شہر کا نام ڈنگہ ہے۔

ایک اور روایت کے مطابق اس شہر میں دینی تعلیم کے مدرسے کی وجہ سے اس کو دین گاہ کے نام سے پکارا جاتا تھا انگریزی دور میں جب اس کو انگریز لوگ ڈین گاہ (din ghah) کے نام سے لکھنے لگے تو نوآبادیاتی دور کے پڑھے لکھے حکمرانوں نے بھی اس قصبے کو اسی نام سے لکھا ـ
اردو کی د انگریزی میں پہنچ کر ڈ بن گئی(ڈنگہ سنگھ کے نام سے یہ منسوب قصبہ کی بھی روایت ہے جو ایک بڑا جاگیردار جانا جاتا تھا)
آبادی

ڈنگہ کی آبادی 1998 میں 33,200 تھی 2002 میں یہ 33،200 سے بڑھ کر 36,800 ہو گئی۔2020 میں 78175 ہو گئی ہے
آب و ہوا

گرمیوں میں ڈنگہ کا موسم لمبا اور درجہ حرارت سخت گرم ہوتا ہے۔ سالانہ بارش کی مقدار 37 انچ سالانہ ہے۔‎
تہذیب و تمدن

;علاقائی کھیل
* کبڈی
* کشتی

;شادی کی تقاریب
* مائیاں
* مہندی
* برات
* ولیمہ
بیرونی روابط

ڈنگہ میں جدید کمیونیکشن کے ذریعے بیرونے ممالک اور اندرون ملک روابط قائم کیے جا سکتے ہیں جن میں ٹیلی فون،انٹرنیٹ اور پوسٹل سروس شامل ہیں۔
صحافت

روزنامہ ” آوازِ ڈنگہ “روزنامہ"نئے حقائق"ڈنگہ "ٹائمز آف ڈنگہ"روزنامہ ”سٹی 53 نیوز “ ڈنگہ کے مشہور اخبارات ہیں،

ڈاکٹر اعجاز احمد،شیخ حاجی محمد جاوید نزیر ،سلیم عابد پیرزادہ،امجد بھٹہ، خالد مغل،نویدشہزادمغل نمایاں صحافی ہیں
مزید پڑھیے

* گجرات
* پنجاب
* پاکستان

زمرہ:ضلع گجرات کے آباد مقامات
زمرہ:ویکی ڈیٹا سے مختلف مختصر وضاحت
مقناطیسیت

طبیعیات میں مقناطیسیت، ایک ایسا مظہر ہے جس میں کوئی مادی جسم کسی دوسرے مادے پر کشش یا دفع کی قوت لگاتا ہے۔ چند مشہور مادے جو مقناطیسیت کا مظاہرہ کرتے ہیں ان میں لوہا، چند فولاد اور سنگ آہن شامل ہیں۔ مزید یہ کہ تقریباً تمام ہی مادوں پر مقناطیسیت کا کچھ نہ کچھ اثر ہوتا ہے، کم یا زیادہ۔
تاریخ

مقناطیسیت کی تاریخ 600 قبل مسیح سے شروع ہوتی ہے، غالبا اس کو سنگ مقناطیس سے دریافت کیا گیا تھا۔‎
حوالہ جات

زمرہ:ویکی ڈیٹا سے مطابقت رکھنے والی مختصر تفصیل
زمرہ:طبیعیات
زمرہ:علم معدنیات
زمرہ:سائنس
برقی سکونیات

برقی سکونیات (Electrostatics)، طبیعیات کی وہ شاخ ہے جس میں ان قوتوں کا مطالعہ کیا جاتا ہے جو کسی سکونی یا غیر تبدیلی برقی میدان میں کسی بار دار ذرے پر عمل کر رہی ہوں۔

یہاں غیر تبدیلی سے مراد یہ نہیں کہ بار یا برقی میدان ٹہرا ہوا ہو، بلکہ اس سے مراد یہ ہوتی ہے کہ اس برقناطیسی میدان میں برقی اور مقناطیسی قوتوں کے درمیان اتصال کو نظر انداز کیا جا سکتا ہو یعنی ایک طرح سے ان میں ٹہراؤ تصور کیا جاسکے۔ برقی سکونیات میں برقی میدان، وولٹیج اور برقی بار کو زیر مطالعہ کرتے ہوئے عموما براہ راست اس عمل کے دوران پیدا ہونے والی مقناطیسیت (جو بار کی، برقی میدان میں حرکت کے باعث وجود میں آتا ہے) کو نظر انداز کیا جاتا ہے۔ لیکن چونکہ برقی میدان، مقناطیسیت کے ساتھ براہ راست منسلک ہوتا ہے (بلکہ اسی کی وجہ سے وجود میں آیا ہوا ہوتا ہے) لہذا برقی سکونیات کو برقناطیسیت کی ایک ذیلی شاخ تصور کیا جاتا ہے۔



زمرہ:برقناطیسیت
زمرہ:طبیعیاتی تصورات
زمرہ:ویکی ڈیٹا سے مختلف مختصر وضاحت
قانون کولمب

کولمب کا قانون (Coulomb’s law)، برقی سکونیات کا ایک بنیادی قانون ہے جس کو ایک فرانسیسی سائنس دان کولمب Charles Augustin de Coulomb (پیدائش:1736ء، انتقال:1806ء ) نے1784 میں اپنے بار دار ذرات سے متعلق اپنے تجربات سے اخذ کیا۔ اس قانون کے مطابق؛ دو بار دار ذرات کے مابین پائی جانے والی کشش یا دفع کی قوت ان بار دار ذرات پر موجود برقی بار کے حاصل ضرب کے راست متناسب اور ان کے مابین فاصلے کے مربع کے بالعکس متناسب ہوتی ہے۔

کولوم کے قانون کو ایسے بالعکس مکعب قانون (inverse-square law) میں شمار کیا جاتا ہے جس میں ایک صغیر ابعادی، ساکن اور برقی طور پر بار دار ذرہ (جو مثالی طور پر نکتی منبع رکھتا ہو) کی جانب سے ایک دوسرے ذرے پر لگائی جانے والی برقی سکونی قوت کی مقدار کا اظہار کیا جاتا ہے۔
مزید دیکھیے

* برقی مزاحمت
* برقی رو
* قانون اوہم
* قانون لینز
* کولمب
* اسکن ایفکٹ
* وولٹیج

زمرہ:برقناطیسیت
زمرہ:برقی سکونیات
زمرہ:تعارفی طبیعیات
زمرہ:قوت
زمرہ:طبیعیاتی تصورات
زمرہ:کامنز زمرہ جس کا ربط ویکی ڈیٹا پر ہے
زمرہ:1785ء میں سائنس
زمرہ:فرانس میں 1785ء
امپیئر کا گردشی قانون

کلاسیکی برقی مقناطیسیت میں، امپیئر کا گردشی قانون (امپیئر کے قوت قانون سے الگ) بند لوپ کے گرد مقناطیسی میدان کی گردش کو لوپ سے گزرنے والے برقی رو سے جوڑتا ہے۔

جیمز کلرک میکسویل نے اسے اپنے 1861 میں شائع ہونے والے مقالے "آن فزیکل لائنز آف فورس" میں ہائیڈرو ڈائنامکس کا استعمال کرتے ہوئے اخذ کیا۔ 1865 میں اس نے نقل مکانی کی موجودہ اصطلاح کو شامل کر کے وقت کے مختلف دھاروں پر لاگو ہونے کے لیے مساوات کو عام کیا، جس کے نتیجے میں قانون کی جدید شکل نکلی، جسے کبھی کبھی ایمپیر – میکسویل قانون کہا جاتا ہے، جو میکسویل کی مساوات میں سے ایک ہے جو کلاسیکی برقی مقناطیسیت کی بنیاد بناتی ہے۔

کلرک میکسویل نے اسے اپنے 1861 میں شائع ہونے والے مقالے "آن فزیکل لائنز آف فورس" میں ہائیڈرو ڈائنامکس کا استعمال کرتے ہوئے اخذ کیا۔ 1865 میں اس نے نقل مکانی کی موجودہ اصطلاح کو شامل کر کے وقت کے مختلف دھاروں پر لاگو ہونے کے لیے مساوات کو عام کیا، جس کے نتیجے میں قانون کی جدید شکل نکلی، جسے کبھی کبھی ایمپیر – میکسویل قانون کہا جاتا ہے، جو میکسویل کی مساوات میں سے ایک ہے جو کلاسیکی برقی مقناطیسیت کی بنیاد بناتی ہے۔
زمرہ:برقی سکونیات
زمرہ:تعارفی طبیعیات
زمرہ:طبیعیاتی تصورات
زمرہ:برقناطیسیت
زمرہ:برقی حرکیات
زمرہ:قانون
زمرہ:جیمز کلیرک ماکسویل
زمرہ:1831ء میں سائنس
زمرہ:فرانس میں 1831ء
زمرہ:برق
مقناطیسی میدان

مقناطیسی میدان (عربی:حقل مغناطيسي. انگریزی: Magnetic field) طبیعیات میں ایک ایسا میدان ہے جو جگہ گھیرتا ہے اور متحرک برقباروں پر مقناطیسی قوت ڈالتا ہے۔

’’ کسی مقناطیس کے مقناطیسی میدان سے مراد مقناطیس کے ارد گرد وہ جگہ ہے جس میں اس کا مقناطیسی اثر محسوس کیا جاتا ہے۔ ‘‘

با الفاظِ دیگر، ایک ایسا میدان جہاں مقناطیسی قوت محسوس کی جائے۔

کسی مقناطیس کے اِردگرد پیدا ہونے والے میدان کو مقناطیسی میدان کہاجاتا ہے۔
مزید دیکھیے

* برقناطیسیت
* برقناطیسی میدان
* مقناطیسیت
* برقی میدان
* برق آبی حرکیات
* مقناطیسی خلیہ
* مقناطیسی دور

زمرہ:برقناطیسیت
زمرہ:تعارفی طبیعیات
زمرہ:مقناطیسی سکونیات
زمرہ:مقناطیسیت
زمرہ:طبیعی مقداریں
زمرہ:طبیعیاتی تصورات
زمرہ:ویکی ڈیٹا سے مطابقت رکھنے والی مختصر تفصیل
یورینٹز قوت

یورینٹز قوت (انگریزی:Lorentz force):طبیعیات میں خاص طور پر برقناطیسیت میں، یورینٹز قوت پوائنٹ چارج پر بجلی اور مقاطیس قوت کا مجموعہ ہے۔ یہ پوائنٹ چارج برقنا طیسیت میدان کی وجہ سے پیدا ہوتا ہے۔ اگر کیو چارج کا حامل ذرہ بجلی کے میدان ای اور مقناطیسی میدان ای حرکت کرے گا۔ تب اس ذریعے کو ایک قوم کا سامنا کرنا پڑے گا۔

: \mathbf{F} = q\left[\mathbf{E} + (\mathbf{v} \times \mathbf{B})\right]

زمرہ:برقناطیسیت
زمرہ:طبیعیاتی تصورات
زمرہ:طبیعیاتی مظہر
زمرہ:ویکی ڈیٹا سے مختلف مختصر وضاحت
زمرہ:طبیعی مقداریں
زمرہ:برقی حرکیات
زمرہ:1892ء میں سائنس
زمرہ:نیدرلینڈز میں سائنس و ٹیکنالوجی
زمرہ:میکانیات
برقناطیسی تحریض

برقناطیسی تحریض یا مقناطیسی تحریض ، برقناطیسی امالہ یا مقناطیسی امالہ (Electromagnetic induction) برقی موصل کے گرد متغیر مقناطیسی میدان میں برقی قوتِ مُتحَرِْکہ (electromotive force) کی پیداوار ہے۔

دوسرے الفاظ میں وہ عمل ہے۔ جس کے دوران ایک مقناطیسی میدان میں گھومتا ہوا ایک برقی موصل وولٹیج پیدا کرتا ہے۔ یہ عمل برقی مولد (electric generator)، مستحل (Transformer)، تحریضی مُحَرِْک (induction motor) اور برقی مُحَرِْک (electric motor) میں ظہور میں آتا ہے۔
دریافت

تصغیر|250px| 1831میں فیراڈے نے انڈکشن کا مشاہدہ کیایہ عمل مائیکل فیراڈے نے 1831میں ایک تجربے کے دوران دریافت کیا۔ بعد میں اس نے برقناطیسی تحریض کا قانون بھی پیش کیا۔
حوالہ جات

زمرہ:برقناطیسیت
زمرہ:برقی حرکیات
زمرہ:مائیکل فیراڈے
زمرہ:طبیعیاتی تصورات
زمرہ:طبیعیاتی مظہر
زمرہ:ویکی ڈیٹا سے مطابقت رکھنے والی مختصر تفصیل
زمرہ:1831ء میں سائنس
زمرہ:برقیاتی مظہر
زمرہ:مملکت متحدہ میں 1831ء
زمرہ:برق
قانون فیراڈے لینز

فیراڈے کا قانونِ تحریض ، فیراڈے کا قانونِ امالہ یا فیراڈے لینز کا قانون یا (Faraday's law of induction) دراصل برقناطیسیت کا بنیادی قانون ہے۔ جو اس بات کی پیشگوئی کرتا ہے کہ کیسے ایک مقناطیسی میدان ایک برقی دور سے تعامل کر کے برقی قوتِ مُتْحَرِکہ (electromotive force) پیدا کرتا ہے۔ اس مظہر کو برقناطیسی امالہ یا برقناطیسی تحریض کہتے ہیں۔ یہ امالہ گر (inductor) اور مستحل (Transformer) اور دوسرے برقی مولد (electric generator) اور سولینائڈ کے کام کرنے کا بنیادی اصول ہے۔
نگار خانہ


Image:Faraday's disc.PNG|
Image:FaradaysLawWithPlates.gif|


زمرہ:برقی حرکیات
زمرہ:مائیکل فیراڈے
زمرہ:طبیعیاتی تصورات

de:Elektromagnetische Induktion#Induktionsgesetz in Integralform
زمرہ:ویکی ڈیٹا سے مطابقت رکھنے والی مختصر تفصیل
برقی مزاحمت

جب کسی جسم سے بجلی گزرتی ہے تو وہ جسم بجلی کے بہاؤ کے خلاف مزاحمت پیش کرتا ہے جسے برقی مزاحمت کہاجاتا ہے۔ برقی مزاحمت کی اِکائی اوھم (Ohm) ہے۔ اِس کا معکوس برقی ایصالیت ہے جس کی اِکائی μ (سیمن / mue) ہے۔ ہموار برقی کثافت میں برقی مزاحمت R، کسی جسم کے طبعی ہندسہ اور مواد کی مزاحمیت (جس سے وہ جسم بنا ہے) کا مشترکہ فعل ہے۔
:R = {l \cdot \rho \over A} \,

جہاں :
‘‘l’’ لمبائی ہے
‘‘A’’ عمود تراشی رقبہ ہے
‘‘ρ’’ مواد کی مزاحمیت ہے

برقی مزاحمت R بتاتی ہے کہ دیے گئے "برقی جُہد اختلاف"V کے لیے کسی جسم میں سے گزرنے والی جار برقی I کی مقدار کتنی ہے
:R = \frac‎{V‎}{I}
جہاں :
:R جسم کی مزاحمت (اِکائی: اوھم)
:V جسم کے آرپار جہد اختلاف (اِکائی: وولٹ)
:I جسم میں سے برقی جار (بہاؤ) (اِکائی: ایمپئر)
وولٹیج کو برقی بھاؤ پر تقسیم کی نسبت کو حبلی مزاحمت بھی کہاجاتا ہے۔
دریافت

برقی مزاحمت کو جارج سائمن اوھم نے 1820ء کے اواخر میں دریافت کیا تھا۔
مزید دیکھیے

* وولٹیج
* وولٹیج بڑھانا
* برقی رو یعنی کرنٹ
* قانون لینز
* کولمب
* اسکن ایفکٹ
* ایمپیئر

زمرہ:برق
زمرہ:برقناطیسیت
زمرہ:برقیات
زمرہ:برقیاتی اصطلاحات
زمرہ:طبیعی مقداریں
گنجائشیت

کسی جسم کی برقی بار کو محفوظ کرنے کی صلاحیت گنجائشیت یا گنجائش کہلاتی ہے۔
اس کا انحصار، گنجائشدار (capacitor) کی پلیٹوں کے رقبہ٬ ان کے درمیان کے فاصلہ اور ان کے درمیان موجود ذُو برق (dielectric) کی پروانگی (permittivity) پر ہے۔ پلیٹوں کا رقبہ جتنا زیادہ ہوتا ہے گنجائشدار کی گنجائشیت اتنی ہی زیادہ ہوتی ہے۔ اسی طرح پلیٹوں کے درمیان فاصلہ جتنا کم ہوتا ہے گنجائشدار کی گنجائشیت اتنی زیادہ ہوتی ہے۔

گنجائش کو فیراڈ (farad) میں ماپتے ہیں۔ اگر 1 کولمب برقی بار کی وجہ سے پلیٹوں کے درمیان 1 وولٹ برقی جُہد (electric potential) ہو تو گنجائشیت 1 فیراڈ ہو گی۔
مزید دیکھیے

* قانون ایمپیئر
* برقی مزاحمت
* قانون گاس
حوالہ جات

زمرہ:برق
زمرہ:برقیات
زمرہ:طبیعی مقداریں
زمرہ:طبیعیاتی تصورات
زمرہ:برقیاتی اصطلاحات
زمرہ:برقی سکونیات
تحریضیت

تحریضیت یا امالیت
(برق) امالہ؛ امالیت؛ کسی برقی دور یا دو ہمسایہ ادوار کی خاصیت جس سے ان میں سے ایک میں، کسی ایک دور میں رو کی تبدیلی سے برقی حرکی قوت پیدا ہوتی ہے۔

برقیات اور برقناطیسیت میں امالیت برقی موصل، جیسا کہ کوائل، کے اس رجحان کی وضاحت کرتا ہے جس میں وہ برقی رو میں تبدیلی کی مُخالفت کرتا ہے۔ جب کسی موصل میں برقی رو کا بہاؤ ہوتا ہے تو اس کے گرد ایک مقناطیسی میدان پیدا ہوتا ہے۔ برقی رو میں تبدیلی مقناطیسی میدان میں تبدیلی پیدا کرتی ہے۔ فیراڈے کے قانونِ امالہ کے مطابق کسی بھی برقی دور میں مجموعی مقناطیسی میدان (مقناطیسی سیلان) میں تبدیلی اس برقی دور کے اردگرد برقی قوتِ مُتَحَرْکہ (وولٹیج) پیدا کرتا ہے۔ اس مظہر کو برقناطیسی امالہ (electromagnetic induction) کہتے ہیں۔
حوالہ جات
قائد الموج

Waveguide

قائد الموج ایسا آہنی آلہ ہے جس کا مقصد برقناطیسی امواج کو ایک صراط مستقیم پر چلانا ہے تاکہ توانائی کا ضیاع کم سے کم ہو

زمرہ:اطلاقی اور بین الاختصاصاتی طبیعیات
زمرہ:برقناطیسی اشعاع
زمرہ:برقی جزیات
زمرہ:برقی حرکیات
زمرہ:برطانوی ایجادات
زمرہ:بعید ابلاغیاتی سامان
زمرہ:بعید ابلاغیاتی ہندسیات
زمرہ:خردموجی طرزیات
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
ہرمن بونڈی

پیدائش: 1919ء

انتقال: 2005ء

مشہور سائنسدان۔ آسٹریا میں پیدا ہوئے۔ انھوں نے کائنات کے ہمیشہ سے موجود ہونے کے نظریے کی تشکیل میں اہم کردار ادا کیا جب اس نظریے کو پچاس کے عشرے میں ’بگ بینگ‘ کے نظریے نے رد کر دیا تو ہرمن بونڈی نے اپنی تحقیق کا مرکز ’بلیک ہولز‘ کو بنا لیا۔

بونڈی نے ٹامس گولڈ اور فریڈ ہوائل کے ساتھ مل کر کام کیا اور سنہ 1948ء میں ان تینوں سائنسدانوں نے کائنات کے دائم ہونے کا نظریہ پیش کیا۔ طویل عرصے تک رعشے کی بیماری کا شکار رہے۔ کیمبرج میں انتقال ہوا۔


زمرہ:آسٹریائی شخصیات
زمرہ:آسٹریائی ملحدین
زمرہ:آسٹریائی یہودی
زمرہ:برطانوی انسان دوست
زمرہ:برطانوی ریاضی دان
زمرہ:برطانوی ماہرین فلکیات
زمرہ:برطانوی ملحدین
زمرہ:برطانوی یہودی
زمرہ:بیسویں صدی کے ریاضی دان
زمرہ:ٹرینیٹی کالج، کیمبرج کے فضلا
زمرہ:رائل سوسائٹی کے رفقا
زمرہ:کیمبرج یونیورسٹی کے فضلا
زمرہ:ماہرین کونیات
زمرہ:مملکت متحدہ کو آسٹریائی تارکین وطن
زمرہ:مملکت متحدہ کے وطن گیر شہری
زمرہ:ویانا کی شخصیات
زمرہ:ویکی ڈیٹا سے مطابقت رکھنے والی مختصر تفصیل
زمرہ:یہودی سائنس دان
زمرہ:یہودی ملحدین
زمرہ:1 نومبر کی پیدائشیں
زمرہ:1919ء کی پیدائشیں
زمرہ:2005ء کی وفیات
جگجیت سنگھ اروڑا

framepx|تصغیر|بائيں|جنرل اروڑا اور جنرل اے کے نیازی
جگجیت سنگھ اروڑا (13 فروری 1916 – 3 مئی 2005) ہندوستانی فوج کے تھری اسٹار جنرل تھے۔ وہ 13 فروری 1916 کو پنجاب (موجودہ پنجاب، پاکستان) کے ضلع جہلم کے قصبہ کالا گجراں میں پیدا ہوئے۔
انھیں بھارت میں پاکستان کے خلاف 1971ء کی جنگ میں فتح کا معمار تصور کیا جاتا ہے۔ 1971ء کی جنگ کے نتیجے میں پاکستان تقسیم ہو گیا اور بنگلہ دیش کا قیام عمل میں آیا۔ جنگ میں پاکستانی فوج کی کمانڈ لیفٹیننٹ جنرل اے کے نیازی کر رہے تھے اور انھوں نے جنرل اروڑا کے سامنے ہتھیار ڈالے تھے۔

زمرہ:1916ء کی پیدائشیں
زمرہ:2005ء کی وفیات
زمرہ:برطانوی ہندی فوج کے افسر
زمرہ:بھارتی سیاست دان
زمرہ:پدم بھوشن وصول کنندگان
زمرہ:پنجاب سے راجیہ سبھا کے ارکان
زمرہ:پنجابی شخصیات
زمرہ:سکھ جنگجو
زمرہ:سینٹ انتھون ہائی سکول، لاہور سے فارغ التحصیل
زمرہ:شرومنی اکالی دل کے سیاست دان
زمرہ:ضلع جہلم کی شخصیات
زمرہ:فوجی شخصیات
زمرہ:ہندوستانی جرنیل
زمرہ:پاک بھارت جنگ 1971ء کے جرنیل
زمرہ:بھارتی سکھ
زمرہ:بنگلہ دیش کی جنگ آزادی
زمرہ:پنجابی سکھ شخصیات
منشی رضی الدین

منشی رضی الدین (پیدائش: 1913ء - وفات: 2003ء) پاکستان کے معروف گلوکار تھے۔ ان کے آبا و اجداد امیر خسرو اور بہادر شاہ ظفر کے دور میں فنِ موسیقی سے وابستہ تھے۔ وہ معروف قوال بہاؤ الدین کے بڑے بھائی اور فرید ایاز کے والد تھے۔
سوانح

منشی رضی الدین برصغیر پاک و ہند کے معروف قوال ۔ ابتدا میں آپ نے نظام آف حیدرآباد دکن کے ہاں اپنے فن کا مظاہرہ کیا۔ ریاست حیدرآباد جب 1948ء میں بھارت میں ضم ہو گئی تو آپ پاکستان تشریف لے آئے۔ یہاں آپ نے منظور نیازی اور برادز کے ساتھ مل کر ایک قوالی گروپ بھی تشکیل دیا لیکن 1966ء کے بعد سے آپ نے اکیلے ہی اپنے فن کا مظاہرہ کیا۔ حکومتِ پاکستان نے آپ کو 1967ء میں صدارتی تمغہ برائے حسنِ کارکردگی سے نوازا۔۔ آپ کا انتقال 4 جولائی 2003ء کو کراچی میں ہوا۔ منشی صاحب مشہور موسیقار تان رس خان کے وارث تھے اور انھوں نے اپنے دادا رضی الدین سے تربیت حاصل کی اور حیدرآباد دکن میں کئی برس تک گانے کے بعد سن 1950ء کی دہائی میں پاکستان آ گئے۔
فنّی خدمات

عربی اور فارسی زبانوں پر دسترس کے ساتھ ساتھ منشی رضی الدین دُھرپد گائیکی کے، گنے چنے استادوں میں سے ایک تھے، جو اب پاکستان میں تقریباً ناپید ہو چکی ہے۔

منشی رضی الدین کا پسندیدہ ساز تان پورہ تھا بقول منشی صاحب تان پورے کے چار تار بیک وقت بارہ آوازوں کو جنم دیتے ہیں۔ اور اسی وجہ سے ان کی قوالیوں میں تان پورے کا متواتر استعمال جاری رہتا تھا۔

ان کے پرستار انھیں منشی صاحب کے نام سے جانتے ہیں۔ وہ باکمال گائیک ہونے کے ساتھ ساتھ موسیقی کے علم پر مہارت بھی رکھتے تھے۔
کلام اقبال

آپ نے جہاں متعدد شعرا کے کلام کو جلا بخشی وہیں علامہ محمد اقبال کے کلام کو بھی اپنی آواز میں پیش کیا۔ آپ کلامِ اقبال فارسی کو بہت عمدہ طریقے سے پیش کرتے تھے۔ آپ کی آواز میں جو کلام اقبال شہرت کی بلندیوں پر پہنچا اُن میں فارسی غزل ’از دیرِ مغاں آیم بے گردشِ صہبا مست‘ سب سے مقبول ہوئی۔
تاثرات

ان کے فر زند فرید ایاز الحسینی نے اپنے والد صاحب کی گائیکی پر روشنی ڈالتے ہوئے کہا ہے کہ :
" منشی رضی الدین ہمہ جہت شخصیت تھے۔ وہ علم موسیقی اور عمل موسیقی پر با قاعده اختیار رکھتے تھے۔

فرید ایاز نے والد صاحب کو یاد کرتے ہوئے کہا کہ بقول منشی رضی الدین قوالی کو اٹھارہ علوم سے تزیں کیا جاتا ہے۔ اور اٹھارہ علوم پر نظر رکھنے کے بعد ایک گویا بنتا ہے۔ علوم قوالی یا سماع میں جتنے بھی شعرا گذرے ہیں چاہے وہ کسی بھی زبان کے ہوں ان سب کے کلام سے نہ صرف منشی صاحب کو واقفیت تھی بلکہ ان کا شان نزول بھی جانتے تھے۔"
اعزازات

* 1967ء میں تمغائے حسن کارکردگی، صدر پاکستان کی جانب سے
وفات

4 جولائی 2003ء کو کراچی میں وفات پاگئے۔
حوالہ جات

زمرہ:1912ء کی پیدائشیں
زمرہ:2003ء کی وفیات
زمرہ:بیسویں صدی کے گلوکار
زمرہ:پاکستانی قوال
زمرہ:پاکستانی موسیقی
زمرہ:قوال
زمرہ:موسیقار
زمرہ:تمغائے حسن کارکردگی وصول کنندگان
زمرہ:مہاجر شخصیات
زمرہ:دہلی کی شخصیات
زمرہ:بھارتی قوال
زمرہ:پاکستانی گائیک کے نامکمل مضامین
زمرہ:ویکی ڈیٹا سے مختلف مختصر وضاحت
زمرہ:بیسویں صدی کے ہندوستانی گلوکار
زمرہ:بیسویں صدی کے بھارتی مرد گلوکار
زمرہ:دہلی کے موسیقار
زمرہ:بیسویں صدی کے مرد پاکستانی گلوکار
زمرہ:بیسویں صدی کے پاکستانی گلوکار
گلین فورڈ

framepx|تصغیر|بائیں|گلین فورڈ
ہالی وُڈ کے مشہور اداکار۔گلین فورڈ کینیڈا میں پیدا ہوئے لیکن بچپن میں اپنے خاندان کے ساتھ امریکا منتقل ہو گئے۔ ان کا اصل نام گویلن سیمیئول نیوٹن فورڈ تھا لیکن انھوں نے کینیڈا میں اپنے مقام پیدائش گلنفورڈ کے نام سے اپنا فلمی نام بنالیا۔

گلین فورڈ نے پچاس سے زیادہ ’ویسٹرن‘فلمیں بنائیں جن میں ’دی ڈیسپراڈوز‘ اور ’کاؤبوائے ‘ نمایاں ہیں۔ اس کے علاوہ انھوں نے ’ٹی ہاؤس آف دی اوگسٹ مون‘ اور ’بلیک بورڈ جنگل جیسی مقبول فلموں میں اہم کردار ادا کیا۔گلین فورڈ نے دوسری عالمی جنگ کے علاوہ ویت نام میں بھی امریکی بحریہ کے ساتھ خدمات سر انجام دیے۔گلین فورڈ نے چار مرتبہ شادی کی۔ انھوں نے چوتھی شادی 76 برس کی عمر میں اپنی نرس سے کی جس کو دو ہفتے بعد طلاق دے دی۔ وہ کہا کرتے تھے کہ ماضی میں مبتلا ہونے کی بجائے آگے دیکھنا چاہیے ۔

گلین فورڈ کی سب سے معروف فلموں میں ’گِلڈا‘ اور ’دی بِگ ہیٹ‘ شامل ہیں اور انھوں نے اپنے تریپن سالہ فلمی کیریئر میں سو سے زیادہ فلمیں بنائیں۔
حوالہ جات

زمرہ:1916ء کی پیدائشیں
زمرہ:2006ء کی وفیات
زمرہ:امریکی فلم اداکار
زمرہ:امریکی مرد فلمی اداکار
زمرہ:بیسویں صدی کے امریکی مرد اداکار
زمرہ:بیسویں صدی کے کینیڈین مرد اداکار
زمرہ:سانتا مونیکا، کیلیفورنیا کے مرد اداکار
زمرہ:کینیڈین مرد فلمی اداکار
زمرہ:ہالی وڈ اداکار
زمرہ:دوسری جنگ عظیم کی امریکی عسکری شخصیات
زمرہ:ریاستہائے متحدہ کو کینیڈین تارکین وطن
زمرہ:کیلیفورنیا کے ریپبلکن
رابن کک

framepx|تصغیر|بائیں|رابن کک اپنی اہلیہ کے ہمراہ

مشہور سیاست دان برطانیہ کے سابق سیکریٹری خارجہ۔ لیبر پارٹی کے ارکان کی حیثیت سے برطانوی پارلیمنٹ میں ان کا کردار تین دہائیوں پر محیط ہے۔ اسکاٹ لینڈ سے تعلق رکھنے والے رابن کک کے سیاسی کیرئیر کی ابتدا انیس سو چوہتر میں ہوئی جب انھوں نے ایڈنبرا کے حلقہ سے انتخاب جیتا۔

انیس سو اٹھاون میں ان کی ازواجی زندگی میں اس وقت دراڑ پڑی جب انھوں نے اقرار کیا کہ ان کے اپنی سیکریٹری کے ساتھ تعلقات ہیں اور ان کے سیاسی کیئریر پر بھی اثر پڑا۔ وہ انیس سو ستانوے سے دوہزار ایک تک برطانیہ کے وزیرخارجہ رہے۔ بحیثیت وزیرخارجہ انھوں نے کوسو اور سیرا لیون جیسے کئی بین الاقوامی مسائل پر برطانوی مؤقف بڑی خوبی سے واضح کیا۔ دوہزار تین میں برطانوی وزیر اعظم ٹونی بلئیر کی عراق جنگ پالیسیوں سے اختلافات کرتے ہوئے پارلیمنٹ سے استعفی دے دیا

رابن کک نے عراق جنگ میں برطانوی شمولیت پر کبھی وزیر اعظم کی پالیسیوں سے اتفاق نہیں کیا اور پارلیمنٹ میں ایوان نمائندگان کے رہنما کی حیثیت سے استعفعی دیا۔

ایک منہ پھٹ سیاسی رہمنا کی حیثیت سے جانے جانے والے رابن کک اپنی آخری سانس تک پارلیمنٹ کی پچھلی بینچوں پر بیٹھ کر لیبر حکومت کی خارجی پالیسیوں کو تنقید کا نشانہ بناتے رہے۔

اگرچہ رابن کے مختلف معاملات پر وزیراعظم ٹونی بلیئرسے اختلافات تھے مگر وہ تاعمر لیبر پارٹی کے وفادار رہے۔

سیاسی سرگرمیوں کے ساتھ ساتھ رابن گھڑ سواری، سائیکلنگ اور پہاڑی علاقے میں سیر کے شوقین تھے۔
حوالہ جات

زمرہ:1946ء کی پیدائشیں
زمرہ:2005ء کی وفیات
زمرہ:اکیسویں صدی کے ملحدین
زمرہ:برطانوی سیاستدان
زمرہ:برطانوی شخصیات
زمرہ:بیسویں صدی کے ملحدین
زمرہ:زر اشتراک درکار مواد کے روابط پر مشتمل صفحات
زمرہ:سکاٹش ملحدین
زمرہ:شخصیات جو دفتر میں انتقال کر گئے
زمرہ:فضلا جامعہ ایڈنبرگ
زمرہ:مملکت متحدہ ارکان پارلیمان 1974ء
زمرہ:مملکت متحدہ ارکان پارلیمان 1974–79ء
زمرہ:مملکت متحدہ ارکان پارلیمان 1979–83ء
زمرہ:مملکت متحدہ ارکان پارلیمان 1983–87ء
زمرہ:مملکت متحدہ ارکان پارلیمان 1987–92ء
زمرہ:مملکت متحدہ ارکان پارلیمان 1992–97ء
زمرہ:مملکت متحدہ ارکان پارلیمان 1997–2001ء
زمرہ:مملکت متحدہ ارکان پارلیمان 2001–05ء
زمرہ:مملکت متحدہ ارکان پارلیمان 2005–10ء
زمرہ:مملکت متحدہ کی پریوی کونسل کے ارکان
زمرہ:ویکی ڈیٹا سے مختلف مختصر وضاحت
جنوبی نصف کرہ

تصغیر|
تصغیر|"اشویا ، دنیا کا خاتمہ" کے افسانوی پوسٹر کے ساتھ۔ ارجنٹائن میں واقع ایشوئیا دنیا کا سب سے جنوبی شہر ہے۔
جنوبی نصف کرہ سے مراد وہ علاقے ہیں جو خط استوا سے جنوب میں واقع ہیں۔ یہاں شمالی نصف کرہ کے برعکس اپریل سے ستمبر تک سردی اور اکتوبر سے مارچ تک گرمی پڑتی ہے۔ براعظم آسٹریلیا اور نیوزی لینڈ جنوبی نصف کرہ میں واقع ہیں۔ براعظم انٹارکٹیکا بھی انتہائی جنوب میں واقع ہے اور برف سے ڈھکا ہوا بے آباد علاقہ ہے۔
ممالک اور علاقہ جات
مزید دیکھیے

شمالی نصف کرہ
حوالہ جات

زمرہ:زمین کے نصف کرے

زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
زمرہ:جغرافیائی اصطلاحات
زمرہ:جغرافیہ
شمالی نصف کرہ

تصغیر|شمالی نصف کرہ نیلے رنگ میں

شمالی نصف کرہ سے مراد وہ علاقے ہیں جو خط استوا سے شمال میں واقع ہیں۔ یہاں جنوبی نصف کرہ کے برعکس اپریل سے ستمبر تک گرمی اور اکتوبر سے مارچ تک سردی پڑتی ہے۔ براعظم ایشیا، یورپ ،امریکہ کا بیشتر حصہ اور افریقہ کا کچھ حصہ شمالی نصف کرہ میں واقع ہیں۔
حوالہ جات

زمرہ:کامنز زمرہ جس کا ربط ویکی ڈیٹا پر ہے
زمرہ:زمین کے نصف کرے
زمرہ:ویکی ڈیٹا سے مطابقت رکھنے والی مختصر تفصیل
بر اعظم

تصغیر|300px|سات براعظم زمین کا ایک بڑا علاقہ جو عام خیال سے سمُندر میں گھرا ہو، بَرِاَعْظّم کہلاتا ہے۔ اس تعریف کے مطابق سات بَِراَعْظّم ہیں۔ ایشیا، یورپ، افریقا، انٹارکٹیکا، آسٹریلیا، شمالی امریکا اور جنوبی امریکا۔ مگر یہ خیال کچھ درست نہیں جدید اصلاح کے مطابق یورپ اور ایشیا روس کے زمینی راستے سے جڑے ہوئے ہیں اور یوریشیا کہلاتے ہیں۔ اسی طرح جنوبی اور شمالی امریکا بھی جڑے ہوئے ہیں۔ یہی وجہ ہے کہ براعظموں کی اصل تعداد پانچ تصور کی جاتی ہے۔ اور اسی کے مطابق اولمپک تنظیم کا نشان بھی پانچ براعظموں کے لیے پانچ دائروں پر مشتمل ہے۔
200px|تصغیر|پانچ براعظموں کی نمائندگی کرنے والا اولمپک تنظیم کا نشان
رقبے اور آبادی دونوں لحاظ سے سب سے بڑا براعظم ایشیا ہے۔ ساتوں براعظم مل کر زمین کا صرف ایک تہائی بنتے ہیں اور باقی حصہ سمندروں پر مشتمل ہے۔
براعظموں کی تعداد

براعظموں کی تعداد کے شمار کے متعدد طریقے ہیں۔


رقبہ اور آبادی

مندرجہ ذیل جدول سات براعظم ماڈل کا استعمال کرتے ہوئے آبادی کا خلاصہ بلحاظ کمی رقبہ ہے۔

تصغیر|دائیں|500px|رقبہ کا موازنہ (دسیوں ملین مربع کلومیٹرمیں) اور آبادی (بلحاظ بلین افراد)
حوالہ جات

زمرہ:ویکی ڈیٹا سے مطابقت رکھنے والی مختصر تفصیل

زمرہ:براعظم
زمرہ:جغرافیہ
زمرہ:جغرافیائی اصطلاحات
زمرہ:ارضیات
1948ء

مارچ

وفات

* - 15 مارچ - ثناء اللہ امرتسری، معروف عالم دین تھے جو امرتسر میں پیدا ہوئے تھے۔
مئی

ولادت

* 14 مئی - باب وولمر، برطانوی کرکٹ کھلاڑی اور پاکستانی کوچ کی پیدائش۔
ستمبر

* 4 ستمبر – ہندوستان میں مشہور پاکستانی اخبار ڈان کی مارکیٹنگ پر پابندی عائد کردی گئی۔
* 11 ستمبر - بانئ پاکستان قائد اعظم محمد علی جناح کراچی میں رات 10 بج کر 20 منٹ پر وفات پا گئے۔
دسمبر

زمرہ:سال
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت